**GODIŠNJI PLAN UPRAVLJANJA IMOVINOM OPĆINE JELENJE ZA 2024.**

**UVOD**

Člankom 35. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17) propisano je da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno. Na pravo vlasništva jedinica lokalne samouprave i jedinica područne (regionalne) samouprave na odgovarajući način se primjenjuju pravila o vlasništvu Republike Hrvatske, ako nije što drugo određeno zakonom, niti proizlazi iz naravi tih osoba.

Člankom 18. i 19. Zakona o upravljanju državnom imovinom (NN 52/18) propisana je obveza donošenja strategije upravljanja i raspolaganja državnom imovinom, kao i obveza donošenja godišnjih planova upravljanja i raspolaganja državnom imovinom.

Strategija upravljanja imovinom Općine Jelenje, za razdoblje od 2020. - 2026., donesena je na sjednici Općinskog vijeća održanoj 8. prosinca 2020. godine (u daljnjem tekstu: Strategija) kao srednjoročni dokument koji sadrži viziju, ciljeve, aktivnosti i smjernice za osiguranje učinkovitog, djelotvornog i transparentnog upravljanja imovinom Općine Jelenje. VizijaStrategije je stvaranje što kvalitetnijeg sustava upravljanja i raspolaganja imovinom u vlasništvu Općine po najvišim europskim standardima, uz optimalne troškove poslovanja. Misija Strategije je zakonito, učinkovito, transparentno i održivo upravljanje imovinom Općine Jelenje kao i učinkovito izvršavanje naloga i preporuka nadležnih nadzornih tijela te poštivanje zakonskih obveza u različitim područjima rada u odnosu na općinsku imovinu.

Strategijom razvoja Općine Jelenje utvrđen je Plan aktivnosti kojim se uspostavlja učinkovito raspolaganje imovinom za vrijeme trajanja Strategije.

1. **KRITERIJI ODABIRA AKTIVNOSTI ZA GODIŠNJE PLANOVE**

Plan aktivnosti kojim se namjerava uspostaviti učinkovito raspolaganje imovinom, a koje su definirane Strategijom upravljanja imovino su:

1. uspostava kvalitetnih registara imovine:

* nabava informatičkog rješenja evidencije nekretnina koje će omogućiti elektronički popis svih nekretnina pojedinačno, veću preglednost, a naposljetku i sigurnost prilikom upravljanja i raspolaganja nekretninama
* ažuriranje katastra (registra) nerazvrstanih cesta. Temeljem tog katastra i Odluke o nerazvrstanim cestama, intencija Općine je provoditi postupke upisa nerazvrstanih cesta u zemljišne knjige kao javnog dobra u općoj uporabi u neotuđivom vlasništvu Općine. Zbog velikih financijskih izdataka potrebnih za upis prava vlasništva na nerazvrstanim cestama i izrade potrebnih elaborata, upisi će se vršiti u skladu sa mogućnostima Općine i sukladno određenim prioritetima;

1. konstantno ažuriranje uspostavljene baze nekretnina, na način da se mora voditi računa da se u nju upisuju sve nekretnine na kojima je Općina stekla pravo vlasništva (da li kupnjom, putem ostavinskih postupaka, darovanjem ili nekim sličnim institutom prijenosa prava vlasništva) ili je iste otuđio;
2. redovito ažuriranje sve ostale imovine (pokretnine i druga imovina) u za to predviđenim inventurnim popisima i usklađivanje sa knjigovodstvenim evidencijama;
3. poduzimanje aktivnosti da se zemljište koje je prostornim planom predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Općine;
4. poduzimanje aktivnosti da se zemljište koje je u vlasništvu Općine, a koje prema svojoj kulturi predstavlja poljoprivredno zemljište, održava pogodnim za poljoprivrednu proizvodnju na način da se sukladno iskazanom interesu isto dodjeljuje u zakup za poljoprivrednu obradu;
5. pokretanje odgovarajućih upravnih i sudskih postupaka za izradu geodetskih elaborata i elaborata o etažiranju radi uknjižbe prava vlasništva nad imovinom na kojoj Općina trenutno vrši svoje ovlasti kao suvlasnik i slično,
6. pokretanje odgovarajućih postupaka vezanih uz rješavanje imovinsko-pravnih odnosa nad nekretninama u društvenom vlasništvu koje se nalaze na području Općine;
7. poduzimanje odgovarajućih koraka za prodaju one imovine za koje postoji interes za kupnju i financijsko neisplative za održavanje;
8. poduzimanje odgovarajućih koraka za kupnju one imovine za koju postoji interes Općine u smislu izgradnje infrastrukturnih objekata i slično;
9. učestalost raspisivanja javnih natječaja za prostore koji su uređeni, a kako bi se isti iznajmili, dali u zakup ili korištenje;
10. provedba postupka dodjele poslovnih prostora na korištenje udrugama u obliku nefinancijske podrške za financiranje programa i projekata sukladno zakonskim i podzakonskim propisima te izrada temeljite analize dosadašnjih korištenja prostora od strane udruga;
11. konstantno održavanje postojećih poslovnih prostora sukladno pozitivnim zakonskim propisima posebice imajući u vidu podizanje energetske učinkovitosti prostora kako bi se smanjili troškovi održavanja;
12. rješavanje imovinsko pravnih odnosa i postepeno provođenje upisa prava vlasništva Općine na neuknjiženim nekretninama i njihovo evidentiranje u poslovne knjige;
13. sustavno usklađivanje podataka u zemljišnim knjigama i katastru;
14. provođenje aktivnosti za razvrgnuće suvlasničke zajednice na onim nekretninama na kojima postoji suvlasnička zajednica;
15. učestalo i žurno rješavanje imovinsko pravnih odnosa na nekretninama potrebnim radi realizacije investicijskih projekata i izgradnje komunalne infrastrukture;
16. provođenje postupaka prisilne naplate protiv svih subjekata koji ne podmiruju uredno svoje obveze prema Općini s bilo koje osnove;
17. učestalo praćenje pravnih propisa i usklađivanje općih akata te njihovo javno objavljivanje na mrežnim stranicama i u „Službenom novinama Općine Jelenje“

Aktivnosti koje će se poduzimati u okviru godišnjeg plana ovisi o:

* zakonskim obvezama Općine,
* odlukama Općinskog vijeća Općine Jelenje,
* prioritetima za poduzimanje mjera i aktivnosti u pojedinim područjima strateških i posebnih ciljeva,
* mogućnostima Jedinstvenog upravnog tijela za poduzimanje mjera i aktivnosti.

Ključne smjernice za izradu godišnjeg plana upravljanja imovinom bile su:

- daljnja implementacija Strategije upravljanja imovinom Općine Jelenje s realno mogućim ostvarenjem ciljeva

- nastavak započetih procesa kvalitetnijeg i sveobuhvatnijeg evidentiranja imovine Općine Jelenje, posebno komunalne infrastrukture .

Redovni poslovi upravljanja imovinom Općine Jelenje (poput primjerice kupoprodaje nekretnina, vođenje sporova, postupci uknjižbe nekretnina i sl.) obavljat će se u kontinuitetu sukladno zakonskim propisima kao i do sada.


**GODIŠNJI PLAN UPRAVLJANJA IMOVINOM OPĆINE JELENJE**

Godišnji plan upravljanja imovinom Općine Jelenje sadrži:

* godišnji plan upravljanja trgovačkim društvima u (su)vlasništvu Općine Jelenje,
* godišnji plan upravljanja i raspolaganja poslovnim prostorima u vlasništvu Općine Jelenje,
* godišnji plan upravljanja i raspolaganja građevinskim zemljištem u vlasništvu Općine Jelenje,
* godišnji plan prodaje nekretnina u vlasništvu Općine Jelenje
* godišnji plan rješavanja imovinsko – pravnih i drugih odnosa vezanih uz projekte obnovljivih izvora energije te ostalih infrastrukturnih projekata, sukladno propisima koji uređuju ta područja,
* godišnji plan provođenja postupaka procjene imovine u vlasništvu Općine Jelenje,
* godišnji plan rješavanja imovinsko – pravnih odnosa,
* provedbe projekata javno – privatnog partnerstva,
* godišnji plan vođenja evidencije imovine,
* godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Jelenje,
* godišnji plan zahtjeva za darovanje nekretnina upućen Ministarstvu državne imovine
* posebni ciljevi i mjere – sistematizirani prikaz

Učinkovito upravljanje imovinom Općine Jelenje trebalo bi poticati razvoj gospodarstva i važno je za njegovu stabilnost, a istodobno pridonosi boljoj kvaliteti života svih mještana općine.

Struktura jedinica imovine prikazana je u Tablici 1.



**Tablica 1. – Struktura jedinica imovine [[1]](#footnote-1)**

**2. Godišnji plan upravljanja trgovačkim društvima**

Općina Jelenje ima manje poslovne udjele u tri komunalna društva koja su u vlasništvu više općina s područja Primorsko-goranske županije, a koja su osnovana u svrhu zajedničkog obavljanja predmetnih komunalnih djelatnosti: Komunalno društva Vodovod i kanalizacija d.o.o., Komunalno društvo Čistoća d.o.o. te Komunalno društvo Autotrolej d.o.o. Budući da je udio Općine Jelenje u navedenim društvima izuzetno mali, ne može imati značajan utjecaj na upravljanje, no može u njima zastupati interese Općine i njenih mještana. Povrh navedenog ima 100% udio u Komunalnom društvu Jelenje j.d.o.o. Unutar navedenih okvira, kroz društvo Vodovod i kanalizacija d.o.o., planiran je jedan od najznačajnijih projekata za razvoj Općine: „Poboljšanje vodno-komunalne infrastrukture na području aglomeracije Rijeka“ kao jedno od najvećih ulaganja u komunalnu infrastrukturu u Republici Hrvatskoj. Provodi se s ciljem povećanja priključenosti na sustav javne odvodnje otpadnih voda, optimizacije i poboljšanja funkcioniranja postojećeg sustava javne odvodnje te povećanja kvalitete vodoopskrbe na području izvođenja radova. Ukupna vrijednost Projekta je 233.799.649,88 EUR (bez PDV-a), od čega je 71,33 posto sufinancirano sredstvima Europske unije, a planirana je izgradnja i optimizacija sustava javne odvodnje uz izgradnju novog uređaja za pročišćavanje otpadnih voda. Općina Jelenje planirana je unutar komponente G, a tijekom 2024. očekuje se sklapanje ugovora s izvođačem radova.

Općina Jelenje u svom (su)vlasništvu ima sljedeće udjele u trgovačkim društvima:

1. Komunalno društva Vodovod i kanalizacija d.o.o. osnovana su sukladno Zakonu o komunalnom gospodarstvu, a radi obavljanja zakonom utvrđene djelatnosti, kao npr. opskrba pitkom vodom, odvodnja na području PGŽ / Općine, suvlasnički udio 1,03
2. Komunalno društvo Čistoća d.o.o. je komunalno društvo osnovano s ciljem obrade prikupljenog otpada sa područja Primorsko-goranske županije / Općine - suvlasnički udio 1,93
3. Komunalno društvo Autotrolej d.o.o. je komunalno društvo osnovano s ciljem organiziranja javnog prijevoz na području PGŽ / Općine – suvlasnički udio 1,79

4. Komunalno društvo Jelenje j.d.o.o. osnovano s ciljem obavljanja komunalnih djelatnosti na području Općine, vlasnički udio 100%

Općina Jelenje u okviru upravljanja vlasničkim udjelom trgovačkih društava obavljat će tijekom 2024. godine sljedeće poslove:

* kontinuirano prikupljati i analizirati izvješća o poslovanju dostavljena od trgovačkih društava,
* sukladno Uredbi o sastavljanju i predaji izjave o fiskalnoj odgovornosti i izvještaja o primjeni fiskalnih pravila, predsjednici Uprava trgovačkih društava u (su)vlasništvu Općine Jelenje do 31. ožujka tekuće godine za prethodnu godinu dostavljaju načelniku/ci Izjavu, popunjeni Upitnik, Plan otklanjanja slabosti i nepravilnosti, Izvješće o otklonjenim slabostima i nepravilnostima utvrđenima prethodne godine i Mišljenje unutarnjih revizora o sustavu financijskog upravljanja i kontrola za područja koja su bila revidirana te
* popunjavati i ažurirati Registar imenovanih članova nadzornih odbora i uprava trgovačkih društava te ga objavljivati na mrežnoj stranici Općine.

1. **Godišnji plan upravljanja poslovnim prostorima, stanovima i ostalim prostorima**
   1. **Poslovni prostori**

Poslovni prostori su, prema odredbama Zakona o zakupu i kupoprodaji poslovnog prostora (Narodne novine, broj 125/11, 64/15 i 112/18), poslovne zgrade, poslovne prostorije, garaže i garažna mjesta.

Poslovni prostori u vlasništvu Općine Jelenje daj se u zakup putem javnog natječaja.

Ciljevi upravljanja i raspolaganja poslovnim prostorima u vlasništvu Općine Jelenje su:

* racionalno i učinkovito upravljati poslovnim prostorima na način da oni poslovni prostori koji su potrebni Općini Jelenje budu stavljeni u funkciju koja će služiti njezinom racionalnijem i učinkovitijem funkcioniranju. Svi drugi poslovni prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem, i
* ujednačiti standarde korištenja poslovnih prostora,

**Tablica 2. Podaci o poslovnim prostorima u zakupu koje su u vlasništvu Općine Jelenje**

|  |  |  |  |  |  |  |
| --- | --- | --- | --- | --- | --- | --- |
| ev.br | Naziv poslovnog prostora | k.č. | zakupnik | zona | m2 | djeleatnost |
| 1. | Ugostiteljski objekt Rječina | 1806/13 KO Dražice | Samir Baćac | 1 | 161,00 | ugostiteljstvo |
| 2. | Ljekarna Milanka Ivandić | 1806/13 | Milanka Ivandić | 1 | 84,00 | promet ljekova |
| 3. | Pošta | 1806/13 | Hrvatska pošta d.d. | 1 | 58,00 | usluga |
| 4. | Cvjetarna „ANA“ | 1806/13 | Jagoda Marčelja | 1 | 67,50 | pogrebne i cvijećarske usluge |
| 5. | „M&B“ Caffe bar, ugostiteljski obrt | 1806/13 | Renato Brozović | 1 | 64,20 | ugostiteljstvo |
| 6. | Trgovački obrt TINA | 1806/13 | Marinka Fućak | 1 | 36,00 | trgovina |
| 7. | Salon za njegu lica i tijela “MAJA” | 1806/13 | Maja Maržić | 1 | 40,00 | usluge |
| 8. | Komunalno društvo "Jelenje"d.o.o. | 1806/13 | KD Jelenje j.d.o.o. | 1 | 23,50 | usluge |
| 9. | Caffe bar „STYL “ | 1806/13 | STYL LD d. o. o. | 1 | 74,10 | ugostiteljstvo |
| 10. | Trgovina PIK | 1806/13 | PIK Rijeka d.d. | 1 | 37,50 | trgovina |
| 11. | Trgovina Moris | 1806/13 | Hlača Damir | 1 | 74,10 | trgovina |
| 12. | Ured Turističke Zajednice | 1806/13 | Turistička zajednica | 1 | 23,50 | usluge |
| 13. | Mesnica Željac | 1806/13 | Željko Smojver | 1 | 37,50 | mesna prerada |
| 14. | Trgovina Krk d.d. | 1806/13 | Trgovina Krk d.d. | 1 | 100,00 | trgovina |
| 15. | Trgovina Krk d.d. - skladište | 1806/13 | Trgovinom Krk d.d. | 1 | 13,00 | trgovina |
| 16. | Pekarna Lišćevica | 1806/13 | Tanja Grlaš | 1 | 114,00 | trgovina |
| 17. | Pizzeria Spizza | 1806/13 | Pizzeria Dražice j.d.o.o. | 1 | 152,00 | ugostiteljstvo |
| 18. | Ured telekomunikacijske opreme | 1806/13 | Hrvatski telekom d.d. | 1 | 21,50 | telekomunikacija |
| 19. | Caffe bar KOD MIKSI - igralište | 1806/13 | Emanuel Bergić | 1 | 60,00 | ugostiteljstvo |
| 20. | Trgovina Zoretić d.o.o. | 1806/13 | Zoretić d.o.o. | 1 | 40,00 | trgovina |
| 21. | Wiener osiguranje ured | 1806/13 | Wiener osiguranje d.d. | 1 | 23,50 | osiguravajuća kuća |
| 22. | Pizza cut LEON | 1806/13 | Mauro Miculinić | 1 | 23,50 | ugostiteljstvo |
| 23. | Frizerski salon Nataly | 1806/13 | Natali Škaron | 1 | 23,50 | usluge frizera |
| 24. | Trgovina prehranom | 1806/13 | PERUTINA PTUJ-PIPO d.o.o. | 1 | 23,50 | trgovina |
| 25. | ANIMOSE knjigovodstvo | 1806/13 | Animose d.o.o. | 1 | 23,50 | računovostvene usluge |
| 26. | Sportska kladionica | 1806/13 | GERMANIA SPORT d.o.o. | 1 | 23,50 | kladionica |
| 27. | Caffe bar „COOPER“ | 1806/13 | Rozalija d.o.o. | 1 | 47,00 | ugostiteljstvo |
| 28. | Dječji vrtić Grobnički tići | 426 i 420 KO Podhum | Ustanova DV Grobnički tići | 2 | 333,00 | obrazovanje |
| 29. | Komunalno društvo "Jelenje"d.o.o. - skladište | 1806/13 KO Dražice | KD "Jelenje" j.d.o.o. | 1 | 26,00 | skladište |
| 30. | GROBLJE-CVJETARNA | 1016 KO Jelenje | Memory time j.d.o.o. | 2 | 40,00 | cvjećarske usluge |
| 31. | LEO MARIN j.d.o.o. | 1806/46 | Leo Marin j.d.o.o. | 1 | 41,54 | ugostiteljstvo |
| 32. | Bočarski klub Zoretići |  | BK ZORETIĆ | 1 | 50,87 |  |
| 33. | ELPEX d.o.o. | 1804/46 | Elpex d.o.o. | 1 | 119,00 | skladište/ ured |
| 34. | ordinacija dr. Bilanović-Ćoso | 1806/342 | ordinacija dr. Bilanović-Ćoso | 1 | 49,88 |  |
| 35. | Orinacija dr. Toljanić-Brdar | 1806/342 | ordinacija dr. Toljanić-Brdar | 1 | 25,00 |  |
| 36. | Dom Zdravlja PGŽ | 1806/342 | Dom zdravlja PGŽ | 1 | 177,12 |  |
| 37. | SLOBODAN PROSTOR (ex Inovine) | 1806/13 |  | 1 | 23,50 |  |
| 38. | SLOBODNI POSLOVNI PROSTOR (ex Maja) | 1806/13 |  | 1 | 32,00 |  |
| 39. | SLOBODNI POSLOVNI PROSTOR ( EX Lanceta ) | 1806/13 |  | 1 | 18,00 |  |
| 40. | SLOBODAN PROSTOR (ex Diano) | Podhum |  | 2 | 100,00 |  |

Slijedom navedenog tabličnog prikaza tijekom 2024. planira se:

* Davanje u zakup 3 poslovna prostora koji su slobodni
* Korištenje 1 slobodnog poslovnog prostora za potrebe katastra prilikom javnog izlaganja elaborata katastarske izmjere
  1. **Stanovi u vlasništvu Općine Jelenje**

Općina raspolaže sa 4 stana u vlasništvu. Davanje stanova u vlasništvu Općine Jelenje regulirano je Odlukom o uvjetima i mjerilima za davanje u najam stanova u vlasništvu Općine predviđeni su uvjeti i mjerila za davanje općinskih stanova u najam, postupak i tijela za davanje stanova u najam, prava i obveze ugovornih strana, obvezni dijelovi ugovora o najmu te načini prestanka ugovora o najmu stana.

Tijekom 2024. planira se revidiranje procedura davanja prostora u najam.

U skladu s Zakonom o najmu stanova Općina je zaključila dva ugovora sa bivšim nositeljima stanarskog prava. Iznos zaštićene najamnine određen je sukladno Uredbi o uvjetima i mjerilima za utvrđivanje zaštićene najamnine („Narodne novine“ broj 40/97, 95/15). Dva stana su dana na korištenje osobama u teškim socijalnim uvjetima.

* 1. **Ostali prostori u vlasništvu Općine Jelenje**

Domovi kulture i čitaonice:

* Čitaonica u Zoretićima, Zoretići 8a
* Čitaonica u Jelenju, Jelenje 51
* Čitaonica u Lukežima, Lukeži 81/a
* Čitaonica u Dražicama, Dražice Okršaj 18
* Čitaonica u Podkilavcu, Podkilavac 85
* Čitaonica u Podhum, Podhum 340/a
* Dom kulture Dražice, Dražice, Dražičkih boraca 64

Sportske građevine:

* + u Dražicama, Dražičkih boraca 55. Boćarski klub Rječina (bivši DVD)
  + u Dražicama, Dražičkih boraca 64 poslovni centar - kuglana
  + u Podhumu, Podhum 125., Boćarski klub
  + Dječja igrališta

Sportski tereni:


* + - Nogometno igralište Rječina u Dražicama Dražičkih boraca 64
    - Park sa spravama u Podhumu
    - Boćalište u Zoretićima

Tijekom 2024. planira se:

* rješavanje imovinsko-pravnih odnosa sa Republikom Hrvatskom vezano za objekt na adresi Jelenje 51,
* provedba elaborata upisa komunalne infrastrukture – igrališta u Dražicama na k.č. 4295 K.O. Dražice kao i uređenje košarkaškog igrališta na navedenoj lokaciji,
* izgradnja novog Dječijeg igrališta u Lukežima.
* dodatna ulaganja u objekt Doma kulture u Dražicama - budući da su tijekom 2023. dobivena sredstva za rekonstrukciju i uređenje Doma kulture u Dražicama, kroz 2024. planiraju se dodatna ulaganja u navedeni objekt u vidu zamjene rasvjetnih tijela, ukoliko budu ishodovana za to potrebna sredstva;
* rješavanje imovinsko-pravnih pitanja i ishođenje građevinske dozvole potrebne za rekonstrukciju objekta na k.č.1015/1 K.O. Dražce - građevine javne i društvene namjene u dnevni centar za starije osobe;
* u svrhu učinkovitog upravljanja sportskom infrastrukturom tijekom 2024. pristupiti će se kontroli učinkovitosti upravljanja nogometnim igralištem koje je povjereno na upravljanje NK Rječina;
* dodatna ulaganja u objekt Boćarskog kluba Rječina u segmentu uređenja krovišta i pročelja zgrade
* dodatna ulaganja u Nogometno igralište Rječina - LED rasvjeta/reflektori, sanacija tribina

1. **Godišnji plan upravljanja i raspolaganja građevinskim zemljištem u vlasništvu Općine Jelenje**

Prema odredbama Zakona o prostornom uređenju („Narodne novine“, broj 153/13, 65/17, 114/18, 39/19, 98/19, 67/23), građevinskim zemljištem smatra se zemljište koje je izgrađeno, utvrđeno ili prostornim planom namijenjeno za građenje građevina ili uređenja površine javne namjene. U Registru imovine Općine Jelenje sadržana je sljedeća struktura izgrađenih i neizgrađenih građevinskih zemljišta:



Budući da su 2023. godine donesene IV. izmjene i dopune Prostornog plana uređenja Općine Jelenje, u 2024. će se pristupiti revidiranju i provjeri podataka o namjeni čestica u vlasništvu Općine Jelenje i izradi sveobuhvatne evidencije pojedinih čestica u vlasništvu Općine koje se nalaze unutar građevinskog područja te plan njihova stavljanja u funkciju.

Općina Jelenje je u 2023. riješila imovinsko-pravna pitanja s Agencijom za pravni promet i posredovanje nekretninama te je niz parcela vraćen u vlasništvo Općine Jelenje. U svrhu kvalitetnijeg korištenja zemljišta na česticama koje su Općini vraćene, planira se i pokretanje postupka izmjene i dopune Detaljnog plana uređenja zone „Jelenski vrh“, koji plan je donesen s prvotnom namjenom gradnje stanova u sklopu društveno poticajne stanogradnje.

Za što učinkovitije upravljanje i raspolaganje građevinskim zemljištem u vlasništvu Općine Jelenje podrazumijeva se provođenje postupka stavljanja tog zemljišta u funkciju: prodajom, osnivanjem prava građenja i prava služnosti, rješavanje imovinskopravnih odnosa, davanjem zemljišta u zakup, te kupnjom nekretnina za korist Općine Jelenje, kao i drugim poslovima u vezi sa zemljištem u vlasništvu Općine, ako upravljanje i raspolaganje njima nije u nadležnosti drugog tijela.

Tijekom 2024. nastaviti će se s prodajom građevinskih zemljišta stavljanje u funkciju kojih doprinosi razvoju Općine ili služi vlasnicima za formiranje građevinskih čestica, rješavanju pitanja legalizacije objekta ili rješavanju drugih imovinsko-pravnih pitanja (suvlasništvo i dr.).

1. **Godišnji plan prodaje nekretnina u vlasništvu Općine Jelenje**

Jedan od ciljeva Strategije Općine Jelenje je racionalno i učinkovito upravljanje vlastitim nekretninama na način da one nekretnine koje su potrebne Općini budu stavljene u funkciju koja će služiti njezinu racionalnijem i učinkovitijem funkcioniranju. Sve druge nekretnine moraju biti ponuđene na tržištu bilo u formi najma, odnosno zakupa, bilo u formi njihove prodaje javnim natječajem.

Općina Jelenje ima namjeru kroz 2024. godinu po potrebi i planu prodati nekretnine koje se nalaze u njenom vlasništvu, a koje nisu stavljene u uporabu, nakon rješavanja svih imovinsko-pravnih pitanja. Planira se i pristupiti prodaji čestica vezano za koje je, u svrhu formiranja okućnica ili građevinskih čestica, ili iz drugih razloga, ukinut status javnog dobra.

1. **Godišnji plan rješavanja imovinsko – pravnih i drugih odnosa vezanih uz projekte obnovljivih izvora energije te ostalih infrastrukturnih projekata, kao i eksploataciju minerala i sirovina sukladno propisima koji uređuju ta područja**

Sukladno Zakonu o istraživanju i eksploataciji ugljikovodika („Narodne novine“ broj 52/18, 52/19, 30/21) jedinice lokalne samouprave u svojim razvojnim aktima planiranja usvajaju i provode ciljeve Strategije energetskog razvoja Republike Hrvatske. Temeljni energetski ciljevi su: sigurnost opskrbe energijom, konkurentnost energetskog sustava i održivost energetskog razvoja.

Strategijom je definiran cilj rješavanja imovinsko pravnih odnosa vezanih uz projekte obnovljivih izvora energije, infrastrukturnih projekata, kao i eksploataciju mineralnih sirovina, sukladno propisima koji uređuju ta područja: povećanje energetske učinkovitosti korištenje prirodnih energetskih resursa te brži razvoj infrastrukturnih projekata.

Sukladno Zakonu o uređivanju imovinskopravnih odnosa u svrhu izgradnje infrastrukturnih građevina, osiguravaju se pretpostavke za učinkovitije provođenje projekata, vezano uz izgradnju infrastrukturnih građevina od interesa za Republiku Hrvatsku, kao i u interesu jedinica lokalne samouprave, radi uspješnijeg sudjelovanja u kohezijskoj politici europske unije i u korištenju sredstava iz fondova EU.

Tijekom 2023. godine IV. izmjenama i dopunama Prostornog plana uređenja Općine Jelenje predviđena je lokacija za smještaj Sunčane elektrane na dijelu bivše šljunčare Dubina, čime su ostvareni preduvjeti za realizaciju jednog od najvažnijih projekata za budući razvoj Općine. Povrh navedenog, Izmjenama i dopunama Zakona o prostornom uređenju iz 2023. godine olakšani su uvjeti za provedbu planiranog projekta na način da su površine za gradnju sunčanih elektrana definirane kao površine površine koje su u prostornom planu bilo koje razine grafički određene u kartografskom prikazu kao površine namjene za izgradnju sunčanih elektrana, neovisno o tome jesu li unutar ili izvan građevinskog područja, te se kod takvih površina ne primjenjuju ograničenja snage sunčane elektrane propisana prostornim planom.

S obzirom na izloženo, tijekom 2024. godine planira se rješavanje imovinsko-pravnih odnosa sa Republikom Hrvatskom na način da se čestice u obuhvatu planiranog zahvata daju u vlasništvo ili na upravljanje Općini Jelenje.

1. **Godišnji plan provođenja postupaka procjene imovine u vlasništvu Općine Jelenje**

Procijenjena vrijednost imovine, odnosno pojedinih jedinica imovine rezultat je sveobuhvatnog istraživanja tržišnih cijena za pojedine vrste imovine, odnosno nekretnina na pojedinom području, u ovom slučaju na području Općine Jelenje .

Strategijom su definirani sljedeći ciljevi provođenja postupka procjene imovine u vlasništvu Općine Jelenje :

* Procjena potencijala imovine Općine Jelenje mora se zasnivati na snimanju, popisu i ocjeni realnog stanja,
* Uspostava jedinstvenog sustava i kriterija u procjeni vrijednosti pojedinog oblika imovine kako bi se poštovalo važeće zakonodavstvo i što transparentnije odredila njezina vrijednost.

Zakonom o procjeni vrijednosti nekretnina („Narodne novine“, broj 78/15) regulirana je procjena vrijednosti nekretnina u Republici Hrvatskoj. Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podaci koje procjenitelji dobiju primjenjujući propisanu metodologiju, te potom evaluiraju i dalje koriste.

Općina Jelenje u 2024. godini planira povezivanje formirane aplikativne baze registra imovine sa knjigom imovine, kao i usklađivanju vrijednosti. Tijekom 2023. godine izrađene su procjene vrijednosti za nekoliko objekata, a tijekom 2024. godine nastaviti će se s tim procesom, ovisno o financijskim mogućnostima, potrebama i troškovima. Prioritet pritom imaju jedinice imovine za koje se planira prodaja budući da postoji zakonska obveza procjene istih.

1. **Godišnji plan rješavanja imovinsko-pravnih odnosa**

Jedan od osnovnih zadataka u rješavanju prijepora oko zahtjeva koje jedinice lokalne i područne samouprave imaju prema Republici Hrvatskoj je u rješavanju suvlasničkih odnosa u kojima se međusobno nalaze.

Općina kontinuirano provodi postupke ispravka pojedinačnih upisa u zemljišnim knjigama. U tom smislu u 2024. popisati će se sve nekretnine na kojima još uvijek postoji suvlasništvo s Republikom Hrvatskom, kao i čestice na kojima postoji razlika katastarskih od zemljišnoknjižnih upisa kod kojih je posjednik Općina Jelenje, a vlasnik Republika Hrvatska i obrnuto te pokrenuti postupci daljnjih rješavanja te ažurirati registar imovine novim podacima.

Tijekom 2024. godine, Općina Jelenje planira pokrenuti postupke rješavanja imovinskopravnih odnosa. Prema potrebi provodit će se geodetska snimanja na području Općine, a radi usklađenja stvarnog stanja na terenu s onim u postojećim dokumentima. Na taj način uskladit će se stanje katastarskih čestica, kako u izvadcima u Katastru, tako i u izvadcima u Zemljišnoj knjizi, a radi utvrđivanja vlasništva nad pojedinim katastarskim česticama.

U 2024. planira se riješiti zemljišnoknjižno stanje u cijelosti primarno na sljedećim česticama:

1. k.č. 3981/2 (P.MI, VL. rh), 3981/3, 3981/4 K.O. Dražice - Hahlić

2. 1806/736 k.o. Dražice

3. 346 k.o. Jelenje (objekt na adresi Jelenje 51)

4. 191/1 k.o. Dražice

5. 1806/276 k.o. Dražice

6. 5200/1, 5200/1 k.o. Podhum

7. 549/2 k.o. Rečina

8. 1806/50 k.o. Podhum - Heliodrom

9. 1806/1 k.o. Dražice

10. sve k.č. u obuhvatu SE Dubina

11. objekt na adresi Jelenje 119

11. k.č.br. 1387, k.o. Jelenje (u naravi čitaona u Lukežima)

Osim navedenog, očekuje se da će se dio imovinsko-pravnih pitanja riješiti i u sklopu procesa katastarske izmjere, kod kojeg je se za k.o. Podhum planira javno izlaganje elaborata katastarske izmjere u 2024. godini.

1. **Provedbe projekata javno-privatnog partnerstva**

Javno privatno partnerstvo je zajedničko, kooperativno djelovanje javnog sektora s privatnim sektorom u proizvodnji javnih proizvoda ili pružanju javnih usluga. Javni sektor se javlja kao proizvođač i ponuđač suradnje – kao partner koji ugovorno definira vrste i obim poslova ili usluga koje namjerava prenijeti na privatni sektor i koji obavljanje javnih poslova nudi privatnom sektoru. Privatni sektor se javlja kao partner koji potražuje takvu suradnju, ukoliko može ostvariti poslovni interes (profit) i koji je dužan kvalitetno izvršavati ugovorno dobivene i definirane poslove.

Općina Jelenje nema planova za ulaženje u projekte javno privatnog partnerstva u 2024. godini. Izgradnja pojedinog javnog objekta primjenom javno privatnog partnerstva smatrat će se samo jednom od mogućnosti koja se može primijeniti samo kad to dopušta situacija, obilježja projekta i gdje se mogu dokazati jasne prednosti i koristi. Primjena dolazi u obzir samo ako se pokaže boljim rješenjem od, na primjer, tradicionalnih modela javne nabave, a sukladno definiranoj proceduri i metodologiji u sklopu važeće zakonske regulative u Republici Hrvatskoj.

1. **Godišnji plan vođenja evidencije imovine**

Jedan od prioritetnih ciljeva koji se navodi u Strategiji je formiranje Evidencije imovine kako bi se osigurali podaci o cjelokupnoj imovini odnosno resursima s kojima Općina Jelenje raspolaže. Uspostava sveobuhvatnog popisa imovine bitna je za učinkovito upravljanje imovinom.

Dana 5. prosinca 2018. godine donesen je novi Zakon o središnjem registru državne imovine („NN“ broj 112/18.) prema kojem su jedinice lokalne samouprave obveznici dostave i unosa podataka u Središnji registar. Općina Jelenje je u 2020. godini donijela Odluku o uspostavi Registra imovine, a tijekom 2023. oformljen je novi sveobuhvatni Registar imovine u formi aplikacije koja je u listopadu 2023. i povezana na Središnji registar državne imovine, u skladu s Uredbom o središnjem registru državne imovine („NN“ broj 3/20). Utvrđivanje jedinica imovine sastoji se od tri grupe podataka i upisom tih podataka u softver a koji su:

1. matični podaci (naziv JI, portfelj, potportfelj, optimalna funkcija JI, vrijednost, gruntovno, katastar i dr.).
2. veza sa knjigovodstvom (konto, pozicija, inventurni broj)
3. procjena (srednja vrijednost, knjigovodstvena vrijednost, procjeniteljeva vrijednost)

Tijekom 2024. planira se povezivanje jedinica imovine s Google maps, ARKOD, Geoportal, katastar.hr, uređena zemlja i GIS (grafičkim informatičkim sustavima koji omogućuju identifikacije zemljišnih parcela u RH). Dugoročno, svrha svega navedenog, pored sustavnog upravljanja imovinom od strane Općine, jest i otvaranje takve baze podataka javnosti.

Baza podataka - Registar - prikazan je u standardnoj formi upisnika sa svim matičnim podacima i karakteristikama jedinica imovine. Upisnik ujedno omogućava potpunu kontrolu analitike: korisnik može zadati bilo koji uvjet za pretraživanje i dobiti sub upisnik koji zadovoljava zadane kriterije filtera i taj sub upisnik može jednim klikom izvesti u formu koju želi (Microsoft Excel, JSON, XML, CSV ili Print) i dalje obrađivati po potrebi. Ovim načinom Općina bi postigla ne samo potpunu transparentnost u pogledu imovine, već i brzo i jednostavno snalaženje građanima i potencijalnim investitorima.


Prikaz mogućnosti aplikativnog rješenja:



* 1. **Evidencija komunalne infrastrukture**

Općina Jelenje ustrojila je i vodi **evidenciju (registar) komunalne infrastrukture**. Tijekom 2023. godine ista je unaprijeđena u smislu uvođenja i spajanja sa jedinstvenim Registrom imovine. Međutim, dio informacija potrebno je dopuniti, posebice u segmentu nerazvrstanih cesta.

Struktura komunalne infrastrukture, kako je trenutno prikazana u registru imovine, a ovisno o zemljišnoknjižnom stanju je sljedeća:



Tijekom 2024. godine planira se evidencija komunalne infrastrukture revidirati, unaprijediti i ažurirati na sljedeći način:

* krenuti u proces dopuna Registra nerazvrstanih cesta sa naznakama katastarskih čestica na kojima se nalaze pojedine NC
* nastaviti s provedbama elaborata izvedenog stanja komunalne infrastrukture i upisa vlasništva Općine Jelenje u katastru i zemljišnim knjigama
* uspostavom kvalitetnijeg nadzora nad upravljanjem komunalnom infrastrukturom korištenjem aplikativnih rješenja i izvještaja
* sustavnom analizom i vrednovanjem učinka upravljanja i korištenja komunalnom infrastrukturom
  1. **Nerazvrstane ceste na području općine Jelenje**

Prema Zakonu o cestama („Narodne novine“, broj 84/11, 22/13, 54/13, 148/13, 92/14, 110/19) nerazvrstane ceste su ceste koje se koriste za promet vozilima, koje svatko može slobodno koristiti na način i pod uvjetima određenim navedenim Zakonom i drugim propisima, a koje nisu razvrstane kao javne ceste u smislu navedenog Zakona.

Nerazvrstane ceste su javno dobro u općoj uporabi u vlasništvu jedinice lokalne samouprave na čijem se području nalaze. U zemljišne knjige se upisuju kao javno dobro u općoj uporabi i kao neotuđivo vlasništvo jedinice lokalne samouprave.

Općinsko vijeće Općine Jelenje donijelo je Odluku o nerazvrstanim cestama na području Općine Jelenje kojom je uređeno korištenje, upravljanje, građenje, rekonstrukcija i održavanje nerazvrstanih cesta, te kontrola i nadzor nad izvođenjem radova na nerazvrstanim cestama, kao i mjere za zaštitu nerazvrstanih cesta na području Općine Jelenje. Općina Jelenje ima ustrojen i objavljen Registar nerazvrstanih cesta. U Registru se evidentira duljina pojedine NC sukladno Zakonu o cestama, međutim do upisa samog vlasništva dolazi tek provedbom elaborata izvedenog stanja. Registar je objavljen u Službenim novinama Općine Jelenje br. 22/15.

Tijekom 2024. planira se:

* započeti sa dopunom Registra nerazvrstanih cesta naznakom katastarskih čestica na kojima se iste nalaze, kao i provedbom elaborata izvedenog stanja.
* Krenuti u izradu projektne dokumentacije za izgradnju i/ili rekonstrukciju pojedinih NC u svrhu dobivanja sredstava za njihovu izgradnju putem javnih poziva za potporu razvoju javne infrastrukture u ruralnim područjima
* Daljnja ulaganja u nerazvrstane ceste:
* Kapitalni projekt Gradnja ostalih nerazvrstanih cesta: Ostala nematerijalna imovina 2.000,00 eura; Ceste, željeznice i ostali prometni objekti 20.000,00 eura
* Kapitalni projekt Registar nerazvrstanih cesta: Ostala nematerijalna imovina 1.000,00 eura
* Kapitalni projekt Cesta Molnari - Dražice: Ceste 15.000,00 Elaborat 2.000,00 eura
* Kapitalni projekt Proširenje ceste Zoretići - Kukuljani: Ceste 65.000,00 eura
* Kapitalni projekt Rekonstrukcija dijela ceste Umole - Molnari (za ovu cestu imamo zapisan broj NC 0272 i NC 0118): Elaborat 2.000,00 eura Ceste 15.000,00 eura
* Kapitalni projekt Rekonstrukcija NC u Podhumu: Ceste 20.000,00 eura
* Kapitalni projekt Rekonstrukcija NC u Podkilavcu: Ceste 20.000,00 eura
* Kapitalni projekt Rekonstrukcija NC u Jelenju: Ceste 20.000,00 eura
* Kapitalni projekt Rekonstrukcija NC - Naselje Dražice: Ceste 40.000,00 eura
* Kapitalni projekt Rekonstrukcija NC Trnovica: 15.000,00 eura
* Kapitalni projekt Rekonstrukcija NC Brnelići: 10.000 eura
* Za održavanje NC utrošiti iznos od 260.000,00 eura, te na zimsku službu 32.000,00 eura

1. **Godišnji plan postupaka vezanih uz savjetovanje sa zainteresiranom javnošću i pravo na pristup informacijama koje se tiču upravljanja i raspolaganja imovinom u vlasništvu Općine Jelenje**

Kontinuiranom i redovitom objavom informacija o imovini (savjetovanja, natječaji, planovi, strategije i dr.) na svojoj službenoj mrežnoj stranici Općine Jelenje zainteresiranoj javnosti omogućava se uvid u rad Općine Jelenje te se povećava transparentnost i učinkovitost cjelokupnog sustava upravljanja imovinom u vlasništvu Općine Jelenje .

Tijekom 2024. planira se pregled i ažuriranje kompletne dokumentacije koja je vezana za upravljanje i raspolaganje imovinom Općine Jelenje, a koja se nalazi ili bi se trebala nalaziti objavljena na mrežnim stranicama.

Savjetovanju će se izložiti u zakonom predviđenim rokovima sve procedure i planovi upravljanja imovinom koji će biti doneseni u 2024. godini.

1. **Godišnji plan zahtjeva za darovanje nekretnina upućen Ministarstvu državne imovine**

Prema Zakonu o upravljanju državnom imovinom („Narodne novine“, broj 52/18) kada je to opravdano i obrazloženo razlozima poticanja gospodarskog napretka, socijalne dobrobiti građana i ujednačavanja gospodarskog i demografskog razvitka svih krajeva Republike Hrvatske, nekretninama se može raspolagati u korist jedinica lokalne i područne (regionalne) samouprave i bez naknade.

Raspolaganje se provodi na zahtjev jedinica lokalne i područne ( regionalne) samouprave na koju se prenosi ono pravo s kojim se postiže ista svrha, a koje je najpovoljnije za Republiku Hrvatsku.

Raspolaganje se provodi osobito u svrhu:

* ostvarenja projekata izgradnje poduzetničke infrastrukture, odnosno poduzetničkih zona i poduzetničkih potpornih institucija u skladu s posebnim zakonom,
* ostvarenja projekata ulaganja u skladu s posebnim zakonom,
* ostvarenja projekata koji su od općeg javnog, socijalnog ili kulturnog interesa, poput izgradnje škola, dječjih vrtića, bolnica, domova zdravlja, ustanova socijalne skrbi,

groblja, za izgradnju sportskih objekata, muzeja, memorijalnih centara i drugih sličnih projekata kojima se povećava kvaliteta života građana na području jedinice lokalne i područne (regionalne) samouprave,

* provođenja programa stambenog zbrinjavanja i društveno poticane stanogradnje,
* provođenja programa integracije osoba s invaliditetom u društvo,
* provođenja programa demografske obnove,
* provođenja programa gospodarenja otpadom,
* provođenja operativnih programa Vlade Republike Hrvatske za nacionalne manjine.

Općina Jelenje planira tijekom 2024. godine pripremiti dokumentaciju i podnijeti zahtjeve za rješavanjem imovinsko-pravnih odnosa ili darovanje nekretnina kako je već navedeno u prethodnim poglavljima, a sve u cilju poboljšanja kvalitete života na području Općine.

**ZAKLJUČAK**

Općina Jelenje planira u 2024. godini nastaviti s temeljitim rješavanjem pitanja vezanih uz imovinsko-pravnu problematiku koja se tiče upravljanja imovinom. Unatoč značajnim koracima koji su već poduzeti tijekom proteklih nekoliko godina, nove zakonske odredbe postavljaju sve izazovnije i kompleksnije zahtjeve. Iz tog razloga, prioritet je usmjeriti napore prema stvaranju cjelovitog aplikativnog rješenja koje obuhvaća usporedni prikaz procijenjenih vrijednosti, katastarskih, zemljišnoknjižnih i geografskih podataka o nekretninama, njihovu integraciju s knjigovodstvenim sustavom te ostalim relevantnim rješenjima.

Ova inicijativa uključuje složene zadatke koji zahtijevaju multidisciplinarni pristup i kontinuiranu suradnju svih sektora unutar Općine Jelenje te vanjskih suradnika. Iako je Općina Jelenje već započela s implementacijom takvog sustava u 2023. godini, očekuje se da će za postizanje njegove pune funkcionalnosti biti potrebno najmanje još godinu dana.

Važno je napomenuti da je registar imovine i svi dokumenti te interni akti koji reguliraju upravljanje i raspolaganje nekretninama javno dostupan u skladu s načelom transparentnosti. Popunjavanjem registra imovine, povezivanjem tih podataka s središnjim registrom državne imovine te kroz ovogodišnji plan upravljanja imovinom, Općina Jelenje stvara osnovu za efikasno upravljanje imovinom i donošenje odluka koje će unaprijediti procese upravljanja imovinom.

Krajnji cilj je izraditi sveobuhvatan popis imovine, koji će poslužiti kao temelj za efikasno upravljanje imovinom. Racionalno upravljanje imovinom omogućuje bolje i učinkovitije korištenje resursa, smanjuje troškove povezane s imovinom te povećava prihode.

OPĆINSKI NAČELNIK

Robert Marčelja

1. Napomena: sumarni tablični prikazi strukture imovine i komunalne infrastrukture generirani su iz novog aplikativnog rješenja čiji je pregled, dorada i povezivanje s knjigovodstvom u tijeku i planira se ovim Planom kroz čitavu 2024. iz kojeg razloga mogu postojati odstupanja od stvarnog stanja [↑](#footnote-ref-1)